b'\n_START_ARTICLE_\nRudolf I. od Clermont-en-Beauvaisisa\n_START_PARAGRAPH_\nRudolf I. (francuski: Raoul I\xe1\xb5\x89\xca\xb3; prije 1140. \xe2\x80\x94 ubijen 15. listopada 1191.), znan i kao Rudolf Crveni (francuski: Raoul le Roux), bio je francuski plemi\xc4\x87, grof Clermont-en-Beauvaisisa te sljedbenik kralja Filipa II. Francuskoga, kojeg je pratio tijekom Tre\xc4\x87eg kri\xc5\xbearskog rata._NEWLINE_Njegov je otac bio grof Renaud II. od Clermonta, sin lorda Huga I. Rudolfova je majka bila druga supruga njegova oca, gospa Klemencija od Bara, a polusestra grofica Flandrije Margareta._NEWLINE_Prije 1162. god., Rudolf je o\xc5\xbeenio Alisu od Breteuila, \xc4\x8diji su roditelji bili lord Valeran III. od Breteuil-en-Beauvaisisa i njegova supruga, gospa Holdeburga od Ailly-sur-Noyea i Tartignyja. Rudolfovo i Alisino najstarije dijete bila je grofica vladarica Katarina od Clermonta, o\xc4\x8deva nasljednica. Rudolf i njegova \xc5\xbeena imali su i k\xc4\x87eri Aelis i Matildu, kao i sina Filipa, koji je umro prije oca.'